CELEX: C2007/183/33
Language: el
Date: 2007-08-04 00:00:00
Title: Υπόθεση C-252/07: Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (Ηνωμένο Βασίλειο) στις 29 Μαΐου 2007 — Intel Corporation Inc. κατά CPM United Kingdom Limited

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/20
            
         Αίτηση για την έκδοση προδικαστικής αποφάσεως, την οποία υπέβαλε το Court of Appeal (Civil Division) (Ηνωμένο Βασίλειο) στις 29 Μαΐου 2007 — Intel Corporation Inc. κατά CPM United Kingdom Limited
   (Υπόθεση C-252/07)
   (2007/C 183/33)
   Γλώσσα διαδικασίας: η αγγλική
   Αιτούν δικαστήριο
   Court of Appeal (Civil Division)
   Διάδικοι στην υπόθεση της κύριας δίκης
   
      Αναιρεσείουσα: Intel Corporation Inc.
   
      Αναιρεσίβλητη: CPM United Kingdom Limited
   Προδικαστικά ερωτήματα
   
               1)
            
            
               Στο πλαίσιο της εφαρμογής του άρθρου 4, παράγραφος 4, στοιχείο α', της πρώτης οδηγίας 89/104 του Συμβουλίου, της 21ης Δεκεμβρίου 1988 (1), στην περίπτωση που:
               
                           (α)
                        
                        
                           το προγενέστερο σήμα έχει τεράστια φήμη για ορισμένες κατηγορίες αγαθών ή υπηρεσιών,
                        
                     
                           (β)
                        
                        
                           τα εν λόγω αγαθά ή οι υπηρεσίες είναι εντελώς διαφορετικά ή διαφέρουν ουσιωδώς από τα αγαθά ή τις υπηρεσίες που συνδέονται με το μεταγενέστερο σήμα,
                        
                     
                           (γ)
                        
                        
                           το προγενέστερο σήμα είναι μοναδικό σε σχέση με οιαδήποτε αγαθά ή υπηρεσίες,
                        
                     
                           (δ)
                        
                        
                           το προγενέστερο σήμα θα ανακαλούνταν στη συνείδηση του μέσου καταναλωτή αν ο εν λόγω καταναλωτής έβλεπε το μεταγενέστερο σήμα χρησιμοποιούμενο για τις υπηρεσίες που καλύπτονται από το νεότερο σήμα,
                        
                     αρκούν τα στοιχεία αυτά από μόνα τους για να θεμελιώσουν (i) την ύπαρξη «συνδέσμου» κατά την έννοια των σκέψεων 29 και 30 της αποφάσεως C-408/01, Adidas-Salomon AG κατά Fitnessworld Trading Ltd (Συλλογή 2003, σ. I-12537) και/ή (ii) την άντληση αδικαιολογήτου οφέλους και/ή την πρόκληση βλαπτικών αποτελεσμάτων κατά την έννοια του εν λόγω άρθρου;
            
         
               2)
            
            
               Σε περίπτωση αρνητικής απαντήσεως, ποιους παράγοντες θα πρέπει να λάβει υπόψη το εθνικό δικαστήριο προκειμένου να κρίνει αν τα εξεταζόμενα στοιχεία είναι επαρκή; Ειδικότερα, κατά την συνολική εκτίμηση περί του αν υφίσταται ή όχι «σύνδεσμος», ποια βαρύτητα πρέπει να αποδίδεται στο ποια αγαθά ή υπηρεσίες καλύπτονται από το μεταγενέστερο σήμα;
            
         
               3)
            
            
               Στο πλαίσιο του άρθρου 4, παράγραφος 4, στοιχείο α', ποιες είναι οι προϋποθέσεις που πρέπει να πληρούνται προκειμένου να θεωρηθεί ότι θίγεται ο διακριτικός χαρακτήρας; Ειδικότερα, (i) απαιτείται να είναι το προγενέστερο σήμα μοναδικό, (ii) αρκεί μία μόνο πρώτη αντικείμενη στην προστασία του σήματος χρήση για να στοιχειοθετηθεί βλαπτικό αποτέλεσμα για τον διακριτικό χαρακτήρα και (iii) απαιτείται για να στοιχειοθετηθεί βλάβη του διακριτικού χαρακτήρα του προγενεστέρου σήματος να επηρεάζεται η οικονομική συμπεριφορά του καταναλωτή;
            
         
      (1)  ΕΕ L 40, 11.2.1989, σ. 1.